b'\n_START_ARTICLE_\nNiketas Honiates\n_START_SECTION_\n\xc5\xbdivljenjepis\n_START_PARAGRAPH_\nNiketas je bil rojen v premo\xc5\xbeni dru\xc5\xbeini v Honi v bizantinski provinci Frigiji. Ime je dobil po honskem \xc5\xa1kofu, ki ga je krstil, ptiimek Honiates po rojstnem kraju. Ko je imel devet let ga je o\xc4\x8de skupaj z bratom Mihaelom, ki je bil tudi zgodovinar, poslal v Konstantinopel na \xc5\xa1olanje. V mladosti je imel nanj velik vpliv starej\xc5\xa1i brat Mihael._NEWLINE_Na za\xc4\x8detku se je odlo\xc4\x8dil za politi\xc4\x8dno kariero in je imel pod cesarji iz dinastije Angel nekaj pomembnih slu\xc5\xbeb: bil je veliki logotet (kancler) in v kriti\xc4\x8dnem obdobju guverner teme Filipopolis. Ko so leta 1204 kri\xc5\xbearji v \xc4\x8detrti kri\xc5\xbearski vojni zasedli Konstantinopel, je pobegnil v Nikejo. Dobil je slu\xc5\xbebo na dvoru nikejskega cesarja Teodorja Laskarisa, kjer se je navu\xc5\xa1il ra literaturo. Umrl je leta 1215 ali 1216 v Nikeji.\n_START_SECTION_\nDelo\n_START_PARAGRAPH_\nNjegovo najve\xc4\x8dje delo je Zgodovina v enaindvajsetih knjigah, ki zajema obdobje od leta 1118 do 1207._NEWLINE_Honiatesova dela so kljub bogato okra\xc5\xa1enemu in retori\xc4\x8dnemu slogu upo\xc5\xa1tevanja vredni in kot celota nepristranski opisi dogodkov, ki jih je sam do\xc5\xbeivel ali za katere je sli\xc5\xa1al iz prve roke, \xc4\x8deprav bi ga bilo treba uravnovesiti z Ivanom Ninnamosom, drugim zgodovinarjem iz tistega \xc4\x8dasa. Najbolj zanimiv je njegov opis osvojitve Bizanca, ki ga je treba brati skupaj z opisi Gotfrida Villehardouinskega in Paola Ranusija na isto temo. Za arheologe je posebno pomembna kratka razprava O kipih, ki so jih uni\xc4\x8dili Latinci, ki so jo morda predruga\xc4\x8dili kasnej\xc5\xa1i pisci. Njegovo dogmati\xc4\x8dno delo Besednjak pravoslavne vere (\xce\x98\xce\xb7\xcf\x83\xce\xb1\xcf\x85\xcf\x81\xcf\x8c\xcf\x82 \xe1\xbd\x80\xcf\x81\xce\xb8\xce\xbf\xce\xb4\xce\xbf\xce\xbe\xce\xaf\xce\xb1\xcf\x82) je bilo kljub temu, da se je ohranil celoten rokopis, objavljeno samo delno.'